สวัสดีค่ะ ขออนุญาตส่งเรื่องความเดือดร้อนในพื้นที่กรุงเทพฯ มาในช่องทางนี้นะคะ

สืบเนื่องจากเส้นทางนี้เป็นเส้นทางที่ดิฉันและเพื่อนพนักงานการทางพิเศษแห่งประเทศไทยใช้ในการมาทำงานทุกวันตั้งแต่ย้ายมาที่สำนักงานแห่งใหม่ 1 ปี แล้วค่ะ สิ่งที่น่าตกใจคือสภาพถนนเพชรอุทัย (เลียบทางรถไฟ) ที่เชื่อมต่อระหว่างถนนอโศก-เพชรบุรี ไปออกทางถนนริมคลองบางกะปิ ซึ่งติดด้านข้างสำนักงานการทางพิเศษแห่งประเทศไทย มีกองขยะ ของเก่า บ้านพัก เต๊นท์ ห้องน้ำ คนเร่ร่อน พักอาศัยและใช้เป็นที่เก็บของเก่า เกือบตลอดเส้นทาง รถเก็บของเก่าที่สูงท่วมหัว ซึ่งดูแล้วน่าอันตรายมากค่ะ เพราะปกติเส้นทางนี้จะคับแคบอยู่แล้วและเป็นทางวันเวย์ บางครั้งก็มีรถยนต์กับมอเตอร์ไซด์วิ่งสวนมา ดูแล้วสกปรกรกไปหมดเลยค่ะ เป็นแหล่งพื้นที่เสื่อมโทรม และค่อนข้างอันตรายในการใช้สัญจรทั้งกลางวันและกลางคืน ดิฉันได้แนบภาพและคลิปส่งมาพร้อมนี้ค่ะ

จึงอยากขอความอนุเคราะห์ให้ช่วยตรวจสอบและแก้ไขปัญหาดังกล่าวด้วยนะคะ 

ลาวัลย์  โภคทรัพย์